Alegzandra/wili-2018-roplus huggingface dataset:
Banni ba metse e e gaufi le noka ya Molopo mo Kgalagadi ba kopiwa go ela tlhoko bana ba bone ka noka eo e elela e bile e setse e kgabaganya motse wa Bray.Mogolwane wa mapodisi a Tsabong, Rre Chabaesele Mazebedi o boletse mo potsolosong fa noka ya Molopo e elela go tswa kwa botlhaba e ya bophirima, mo e setseng e tshelegela mo Kgalagadi.O rile metsi ga a itsege, ga se naga, ka jalo o gakolola batsadi ba metse e e gaufi le noka eo go tlhokomela bana, ba ba kgaphele kgakala ka jaana go tsamaya ga metsi ao go le borai mo go ka bakang dikotsi.

Mo IVF kgotsa le kwa le tswang teng, Selekanyo sa go kopana ga peo ya ga Rre le Mme go ka dirisiwa go kala gore di kae oocytes tse di kopanang le karolonyana e nye ya setshidi ya peo ya ga Rre. Selekanyo sa peo e e kopana ya peo ya Rre le Mme ya lefela mo sedikeng ,kwa go senang oocytes e felela di kopana, e bidiwa go sa kgonagala ga kopana ya peo ya Rre le Mme ka tshobokano . Kalafi e e boeletswang ya ICSI e ka dirisiwa kgotsa fela e le dipilisi ka go sa kgonagala ga kopana ya peo ya Rre le Mme ka tshobokano.

Mo go emeleng Botswana kwa dikgaisanong tsa ba ba nang le bogole ka ngwaga wa 2004 kwa Athens, o ne a fenya gouta mo letlhakoreng la bomme la batlabogi ba lebelo la selekanyong sa sekgele se se makgolo a mane mo letlhakoreng la T46 la ba ba nang le bogole, a dira ditso ka go sia batlabogi ka ene mo lefatsheng, mo nakong ya 55.99. E sale e nna ene motlabogi motswana wa ntlha go bo a ne a emela Botswana kwa mabelong a ba ba nang le bogole.

12th amendment ya Constitution ya Aforika Borwa, e e fetotseng dibotara tsa di profense, e dirile gore palo ya dikarolwana e fokotsege, go tloga go 53 go ya go 52. Se sengwe gape se Amendment e e se dirileng, ke gore karolwana e ngwe le e engwe e ka fa gare ga profense e le ngwe fela, ga gona karolwana e e leng ka fa gare ga diprofense go feta nngwe. Dikarolwana tse di akaretsa lefatshe lotlhe la Aforika Borwa. Dikarolwana tse tsa Aforika Borwa di tshwana le di County tsa Dinaga tse di kopaneng tsa Amerika (United States of America) le tsa Brithani o mo golo (Great Britain).
Modulasetilo wa komiti ya ditlhabololo tsa motse wa Werda a re boeteledipele jwa motse le sekolo ba tshwenngwa ke boimana jo bo tsweletseng jwa baithuti ba sekolo se segolwane sa Tapologo.Rre Tuelo Kesenkile o buile jalo jaaka a ne a ntsha pego ya komiti ya VDC mo phuthegong ya kgotla e biditswe ke Tona wa Dikgaolo, Lebonaamang Mokalake a re o kopa batsadi go ema ka dinao ba tshwaraganela bana le barutabana gore ba kgone go fetsa dithuto tsa bone.O supile gape gore se se tshwenyang le go feta ke gore bontsi jwa baithuti ba ba imileng ke ba mophato wa ntlha le wa bobedi ba dingwaga tse di sa lekanang gore ba tlhakanele dikobo le gore gape go supagala ba sa imisiwe ke baithuti ba bangwe.Rre Kesenkile a re se ke kgwetlho e e tlhokang tshwaragano e e nonofileng mo batsading le botsamaisi jwa sekolo le boeteledipele jwa motse ka kakaretso a lebeletse gore ngwaga o tsamaile kgwedi tse tlhano mme go setse go dule baithuti ba le batlhano Rre Kesenkile o ne gape a tlhalosetsa Tona gore go lobaka ba kopile gore Kgosi wa motse a thapelwe mothusi le mophepafatsi wa diofisi mme le mo nakong eno ba setse ba letile ba ise ba fiwe karabo.Mo go tse dingwe Kgosi wa motse, Rre Keleofile Phihadu o kopile banana go tswelela ba dirisa mananeo a puso jaaka la LIMID le CEDA Young Farmers go tlhabolola matshelo.Kgosi Phihadu o rotloeditse ba ba iseng ba kgone go bona dikolo le ditiro kgotsa go simolola dikgwebo gore ba inaakanye le lenaneo la Ipelegeng le a supileng le tsweletse sentle mo motseng.Sengwe sa tse Kgosi a supileng di tshwenya ke gore morafe o sale o abetswe ditsha tsa bonno mme ba palelwa ke go tlhabolola fa bontsi e le bothata jwa gore go tlhaela ditlamelo segolo bogolo metsi a tlatsa ka gore ba ba kgonneng go aga ba ne ba sokola ka go ne go se motlhofo go bona metsi.Kgosi Phihadu a re e sale goromente a tsaya tsamaiso ya dikokelwana go na le tlhaelo ya melemo mme a re se se nametsang ke gore ba botsogo ba supile fa ba tlaa dira bojotlhe go tokafatsa seemo.Kgosi o lebogetse puso go thapa dingaka tse di thusang bolwetse mo dikokelwaneng ka go farologana jaaka ya Werda.Kgosi a re o tshwenngwa gape ka dishabini ka di tsweletse ka go rekisa majalwa a tsenngwang metswako e e borai mo matshelong a batho le gone go rotloetsa ditiro tsa borukuthi.

Maun o okametse ditirelo tsa bogare jwa Ngamiland# Gumare ke yone fela kgaolwana, e e bitswang kgaolwana ya Okavango, gape e nale kokamelo ya tsamaiso ditiro tsa yone# Molelwane wa bookamelo jwa Okavango o simolola kwa Habu, go akaretsa Qangwa le Xaixai go ya kwa Gudigwa# Molelwane wa sepolotiki o simolola kwa Etsha 1 go fitlha kwa Gudigwa mme se se pharologanyo le thuto le temo-thuo# Go nale metsana e le masome a mabedi le bosupa mo kgaolwaneng ya Okavango#
Kompone ya kwa lefatsheng la Australia e e bidiwang, DiamonEx Limited, e akanya go bula moepo wa diteemane mo dikhilomethareng tse di lesome le botlhano mo bokone0bophirima jwa motsana wa Lerala. Leina la moepo le le itsegeng ka Martins Drift Diamond Project o tla bulwa ka tshimologo ya ngwaga wa 2008 gape o bo o tlhapa babereki ba le makgolo a mabedi le masome a mararo go ya kwa makgolong a mabedi le masome a boferabongwe go ntsha selekanyo se se akanyediwang sa Template:Convert/carat ngwaga. Mo nakong e e fitlileng kompone e e kopanetsweng ya De Beers gape le puso ya Botswana ba ne ba direla fa gare ga ngwaga wa 1998–2001 moepo wa tshimolodiso wa diteemane gone kwa lefelong leo.

Mothusa modulasetilo wa kgaolo ya bokone bophirima, Rre Lathang Molonda, o akgoletse ba ofisi ya kanamiso ya dithoto kwa kgaolong eo go tsenyetsa malwapa a batlhoki a le mabedi dipompo tsa metsi kwa Maun.O ne a bolela gore go dira jalo go supa gore khansele ya bokone bophirima e tlhokometse batho, e tlhabolola matshelo a batho ba yone e bile e isa ditirelo kwa setshabeng. Rre Molonda o ne a bua jalo kwa moletlong wa go abela bana ba malwapa ao, ba e leng masiela kwa kgotleng ya Boseja/Kubung kwa Maun ka Laboraro. O ne a tswelela ka go kopa maphata a mangwe go dira jaaka bone, go fa batlhoki dithuso tse ba ka di kgonang gore ba ba ntshe mo lehumeng.Modulasetilo wa komiti ya go isa dithuso kwa bathong, Rre Gaotwesepe Barwatlhapi, o ne a re ba simolotse dithuso tseo mo ngwageng o o fetileng.O ne a bolela gore madi a ba neng ba reka ka one, a ne kgobokanngwa ka go koleka 50 thebe ka letsatsi, fa a kopanngwa otlhe e nna P120.

[196] Boimana jo bo senyegang ka itetlo bo tswa go lowe bontsi bo diragala e bile go ka twe ke tlhabologo mo lefatsheng la China. gona le bosupi gore boiman bo senyegile thata go dirisiwa metlhale e mentsi go akarediwa bo melemo ya go senya boimana, le dilo tse di bogale.

Tse di akaretsa setlhopha sa balekane bao batseyang tshwetso e le setlhopha, motlhamongwe ka tlhopho. Pharologano magareng ga jury le komoti [committee] ke gore maloko a komiti ka gale ba tshwaelwa go diragatsa kgotsa go etapele tsweletso ya dikgato fa morago ga fa setlhopha se tsere tshwetso, etswa maloko a jury o ne a tsaa tshwetso. Mo dinageng tsa common law, dijuri tsa molao di diragatsa ditshwetso tsa ditshenyegelo tsa guilt, liability le tekanyetso; juries di dirisiwa gape mo dikgaisanong tsa mabelo; dikatsong tsa dibuka le metsamekong ya go tshwana. Ka dinako dingwe komiti ya ditlhopho e dira jaaka juri. Ka dinako tsa Middle Ages, dijuri kwa khontinenthaleng ya Europe di ne di dirisiwa go tswetelela molao go ya ka tumalano magareng ga boreaitse ba lefelo

Bangwaketsi ke bone batho ba ntlha go aga mo lefelong le Botswana, mo le ileng la felela le agilwe ke Bangwaketsi mo lobakeng lwa dingwaga tse di lekgolo la lesome le borobabobedi. Marapo a bogologolo a ntse a teng mo pakeng ya gompieno.
Rre wa dingwaga tse di masome a mararo le motso wa motse wa Molapowabojang yo o lebisitsweng molato wa go thubaka koloi ya puso fa a ne a gana go tshwarwa kwa dipolaseng tsa Musi ka kgwedi ya Mopitlo ngogola, o tlaa ya go sekisiwa kwa ga mmakaseterata yo mogolwane wa Kanye, Mme Janet Phosa mo bogaufing.Go solofelwa fa rre yoo, Mogami Dijo, a tlaa ntsha boiphemelo kgatlhanong le melato e mebedi ya go gana go tshwarwa le go senya dithoto tsa puso go tsweledisa tsheko e e emisitsweng ka Sedimonthole ngogola. Go begwa fa rre Dijo a ne a fitlhelwa ka kgetse e na le dithoto dingwe ngogola ka kgwedi ya Mopitlo kwa dipolaseng tsa Musi.O ne a phuruputshwa ke lepodise fa le belaela gore o tshotse dingwe tse di utswilweng mme a tsena ka lenga la seloko. O ne a tshwarwa morago ga sebaka mme a thuba koloi ya puso ka hamole. Go begwa fa mmakasetarata a kopile gore mapodise a thuse rre Dijo go mmatlisa mosupi wa gagwe, wa letso la seZimbabwe.

Ka ngwaga wa 2013, mmuso wa Aforika Borwa o tla dirisa 21% ya madi a setchaba mo go tsa thuto. Diperesente di le lesome tsa bontlhangwe jwa madi a setshaba a a abetsweng tsa thuto ke tsa thutokgolo (HE).

KANKERE YA LEBELE [125] Makgotlana mangwe a supile fa go senyegelwa ke boimana go nyalana thata le Bolwetse jwa kankere ya lebele. Ba tlhalositse gore go kgoreletse lebele go amusa go dira gore gonne le masalela a dikarolonyana tse dinye tsa setshedi mo mmeleng a a felelang a ipopa go nna kankere mo lebeleng. Le fa go ntse jalo makalana a tshwane le bo ga a dumalane le moono o.

David N. Magang (o tshotswe ka 1938) ke agente/mmueledi, mogwebi le lepolotiki mo Botswana. O tsene dithuto tsa gagwe kwa University of London, Ke ene monggae/motswana tota wa ntlha go bula kompone e eikemetseng ka nosi ya molao mo Botswana. ke leloko la phathi e e busang: {1 }Botswana Democratic Party. Magang e ne e le Tona wa Palamente ya dikgaolo tsa botlhophi tsa Kweneng botlhaba /Lentsweletau go tloga ngwaga wa 1979 go eme ka wa 2002. O ntse le maemo a le mmalwa a berekela ka fa tlase ga bo Tautona Quett Masire le Festus Mogae, go akaretsa Tona wa meepo le metsi (1994-97) le Tona wa ditiro, dipalamo le ditlhaeletsanyo (1992-94, 1998-2001). Magang o ne gape ele moeteledipele wa African Development Bank go tloga 1989 go ema ka 1992. Morago ga go tlogela puso Magang o atlegile thata mo go tsa tlhabololo manno/bonno , a aga the dikago tsa maemo a ntlha mo Gaborone kwa Phakalane. O kwadile buka ka ga ene kana ka botshelo jwa gagwe e e atlegileng thata e e bidiwang The Magic of Perseverance .

Mmepe o o latelang o bontsha diprofense le di karolwana tsa Afrika Borwa. Dimasepala tsa dikarolwana di kwadilwe ka di palo tse di tsamaelanang le nomoro ya karolwana, mme dimasepala tsa setoropo di kwadilwe ka ditlhaka tse di tsamaisanang le maina a tsona.

Tshabong kgotsa Tsabong ke bokopanelo jwa tsamaiso ya kgaolo ya Kgalagadi , Botswana. It is located in the Kalahari Desert. Palo ya batho e ne e le 6,591 ka palo batho ya ngwaga wa 2001
Okavango ke ene fela wa bontlhabongwe kwa go nang le diphologolo le ditlhare mo Kalahari# Okavango o ikaegile fa lefelong le le sa siamang fa lefatshe le , tshikinyegelang teng le thoromo ya lefatshe# Go tswa fa, phetlogo ya popego ya lefatshe e nna e fetloga gape e sa tshepege# Go nale komelelo ya lefatshe, makgobokgobo, metswedi, lekadiba, bojang mo lefatsheng, bodiba gape le ditlhake tse di sa balegeng tsa selekanyo se se sa tshwaneng le popego e e pharologanyo#

Ngwaga wa 2010: Leeto la Ditekeletso# Bofelo Setlhopa sa Uniao Flamingo Santos ke nngwe sa ditlhopa tse di supang kgolo ya kgele ya dinao mo Botswana#Go supafala fa se tswa kgakala se atlega mo ebile se ngoka batshamiki ba ba potlana,e re morago se ba age go nna batshamiki ba tlhwatlha#

'''Umbrella for Democratic Change''' (UDC) ke Mokgatlho wa tsa polotiki mo leftsheng la Botswana. '''UDC'' e agilwe ka ngwaga wa 2012 Ngwanatsele ke maloko a batho go tswa Mekgatlhong e e farologanyeng go akaretswa BDP le BMD. Mekgatlho wa Botswana National Front(BNF), Botswana Movement for Democracy(BMD) le Botswana peoples party(BPP) e ne ya kopana ya nna mokgatlho o le mongwe go ya go emela ditlhopo tsa ngwaga wa 2014. Ka ngwaga wa 2017 mogatlho o o neng o ikemetse ka nosi o ne wa bona go le maleba go kopana le mekgatlho e mengwe e go nna seopo sele sengwe.Bokopano jo bo mo pusong ya ga rre Duma Boko.Kgang ya konokono ya bokopano jo ke go ya go emela ditlhopo tsa ngwaga wa 2019.

Mothusa Tona ya Dikgaolo, Mme Botlogile Tshireletso o dumalane le banni ba motse wa Semitwe mo kgaolong potlana ya Tutume gore motse wa bone o godile e bile o lekanwe ke go nna le kgosana.Mme Tshireletso ne a bua mo phuthegong ya kgotla ka Labobedi. O ne a araba selelo sa bone sa gore fa e sale ka ngwaga wa 2005, ba bolelelwa ke mopalamente wa bone wa nako eo gore kgotla ya bone e tlaa godisiwa maemo, ba ntse ba lebile tsela. Mme Tshireletso o ne a ba solofetsa gore o tlaa sala kgang eo morago ka e bile dikgang tsa bogosi di wela ka fa tlase ga lephata la gagwe. O tsweletse a ba bolelela gore kgodiso ya kgotla ke selo se se tlhokanang le madi, ka jalo e ka nna ya nama e tshwerwe ke letlhoko la madi. Banni ba ne ba ikuela ka tsela ya lekgarapana ya Semitwe/Orapa e ba reng e tsaya lebaka go gopiwa.E rile mokwaledi mogolo wa kgaolo Potlana ya Tutume, Mme Betty Bangale a ba araba, a ba tlhalosetsa gore go gopiwa ga tsela ya Semitwe/Orapa go dirwa ka dikompone tse di ikemetseng ka nosi.

Rre Nkala o ne a rotloetsa babereki go tsena mo peneneng ka madi a bone a karathuti a re go ka ba thusa gore ba tle ba nne le penene e e botoka fa ba setse ba tlogela tiro.Babereki ba ne ba ngongorega ka dituelo ba re di kwa tlase mo ba belaelang gore penene ga e na go ba tswela mosola.Ba ne ba supa gape letshwenyego la go tlhoka go bolelelwa ka mananeo a tiro ka na go bontshiwa dipampiri tsa tiro tse di ba amang.
Erile ke ntse ke buisa lokwalo lwa gago lwa bofelo, ka gakologelwa temana nngwe ya Beibele, e ke e utlwileng gantsintsi, fela ke simolotse go se utlwa seša mo go kwalelaneng ga rona. Ke e e reng: "Ga go na poifo mo loratong, lorato lo lo tletseng lo latlhela poifo kwa ntle. Gonne poifo e na le petso, mme yo o boifang ga a tlala mo loratong". (1. Johane 4:18).

Baeti ba mafatshe a kwa bophirima a kana ke Persia, Turkey, India kana China ba ne ba akgela thata mo go tlhokegeng ga feshene koo. Mokwaledi wa ga Shogun wa Mojapane o ne a ikgatlha ka moeti mongwe go tswa kwa Spain ka 1609 a re moaparo wa Majapane ga o ise o ke o fetoge mo dingwageng di le sekete. Mme le fa gontse jalo

Dikolo tsa phoraebete, gape di itsiwe jaaka dikolo tse di ikemetseng, ke dikolo tse di sa ruang ke mmuso. Go le go ntsi di ruilwe ebile di mo tsamaisong ya trusete, kereke kgotsa baagi, or ke khampane e sa boelweng. Ga se dikolo tse tsotlhe tsa phoraebete mo Aforika Borwa tse di duedisang dituelelo tsa sekolo tse di kwa godimg. Gape, dingwee tsa dikolo tsa phoraebete di amogela tshwaiso go tswa go mmuso, di ikaegile mo baaging bao di badirelang le dituelo tseo di lefisiwang.

Badumedi ba tumelo ya Islam ke batho ba ba tshelang ka nama, merogo le maungo bontsi jwa bone.Ba dumela gore diruiwa ke tsa Modimo Allah ka jalo ga di tlhabiwa di tshwanetse go rapelelwa mme go dirisewe thipa e e bogale gore di seka tsa utlwa botlhoko thata. Tikologo le sengwe le sengwe se mo go yone di botlhokwa mme di tshwanetswe go somarelwa.

Template:Infobox flood Merwalela ya ngwaga wa 2010–2011 ya kgaolo ya Borwa jwa Aferika ke merwalela e e diragetseng go kgabaganya mafatshe a a mo borwa jwa Aferika. E golagangwa le wa ditiragalo tsa La Niña ,dipula tse di fetlileng selekanyo tse di simololang ka kgwedi ya Ngwanatsele di ne tsa baka merwalela . Makgolokgolo a batho a ne a sutlisiwa go ntse go tsweletse. Template:As of, mme batho ba ka tshwara lekgolo,lesome le bone go ne ga tlhalosiwa fa ba tlhokafetse, go akarediwa ba le lesome le boferabobedi le boferabobedi kwa KwaZulu Natal. Puso ya Aferika Borwa e ne ya tlhalosa fa go nale lefelo le le nag le mathata .

Ka ngwaga wa 2000, o ne a tlhophiwa go nna moemedi ke ba United Nations, a itebagantse le banana gape le bolwetse jwa HIV/AIDS.Mo go tse dingwe, O kile a buisa phuthego ya lefatshe la United States (ntlo ya lefatshe la United States ya baemedi ba komiti ya ditirelo tsa baboloki ba madi gape le ditlogamano. Mpule o ne a rurifatsa mo ditengmorago tsa botsalano le batho ba ba lwang bolwetse jwa AIDS mo Aferika gape a kanela panpitshana e e supang ditlhwatlhwa ts dituelo go simolodisa mokgatlho wa World Bank AIDS). Gape o kile a buisa:

Ka ngwaga wa 2010, thuto motheo system e ne e na le barutwana ba le 12 644 208, dikolo tse 30 586, le barutisi/barutabana ba le 439 394. Ka ngwaga wa 2009, system ya thutokgolo yone e ne e na le baithuti ba le 837 779 kwa ditheong tsa thutukgolo, baithuti ba le 420 475 kwa ditheong tsa thuto tsa di FET tse di laolwang ke mmuso le disenthara tse 297 900 tsa ABET tse di mo taolong ya mmuso.
Setilo se se senang boikaego kgotsa fa o bayang matsogo teng se bidiwa sepora, kgotsa sa moretologo se laolwa gape ke boleele jwa sone kgotsa gore se thusa thata mo lefelong lefe kgotsa bo mang. Mefuta ya ditilo e e ka bonwa mo dibareng, dikoloing, difofane jalo jalo,tse dingwe ke tsa gore di dirisetswang eng, jaaka tsa digole, bana jalo jalo. Dingwe jaaka tsa bogole di nna le maotwane go dira gore go nne bonolo fa se dirisiwa kgotsa e le se se dikologang

CAB e nale setlhopa sa ba tswa setlhabelo ba ba etelang balwetsi ba kankere kwa malwapeng a bone go ba ema nokeng semoya le mo maikutlong a setho. Se se dira gore ba ba amilweng ke kankere ba fetogele mo go nneng ba tswa setlhabelo sa kankere ka go akanya sentle,mekgwa ya go tshela e e babalesegileng le botsogo.

Barolaganyi Seboni o simolotse go bereka ka ngwaga wa 178 e le morutabana mo dikolong tse di kgolwane tsa Mater Spei College, Francistown, gone mo Botswana go fitlha ka ngwaga 1983.MMe e rile go tsweng foo o ne a tlhapiwa kwa Mmadikolo wa lefatshe la Botswana e le modiri wa lekoko le le dirang le tsa ditlhabololo go fitlha ka ngwaga wa 1884.O ne a tswelela ka go atlega mo botselong mme a felela a tlhapiwa e le modiri wa Motlhatlhanyi wa dithuto tse dikgolwane kwa Mmadikolo mme a bowa a atlolosiwa maemo gape go nna yo mogolwane go fitlha ka ngwaga wa 1995.

Lesaka ke puo ya se Afrikaans le se Dutch, gape le diriswa mo puong ya seeng ya Aferika Borwa, le raya boagelelo jwa leruo, jo bo nnnang mo thata mo bapa le lelwapa kgotsa motse le ageletswe ka matlhaku a dikolositsweng. Le tshwana le boma e e fitlhelwang ko bogareng jwa Aferika.

Motsana wa Bere o santse o nale palo ya batho ee kwa tlase ka jalo ditlhabololo di santse di ide di simololwe.Banni ba Bere ba tsenya bana ba bone dikwele tse dikgolwane kwa Gantsi le metsana ee gaufi.Go nale tsela ee fetlang mo motsaneng wa Bere go ya mafelong a mangwe.

Kgosi Mosadi Seboko wa Ramotswa ke ene mme wa ntlha go direla e le kgosi mo Botswana. Mme Seboko o tsere maemo a e le memedi wa motse gape le kwa Ntlong ya Dikgosi morago ga kgaitsadie Kgosi Seboko II a sena go tlhokafala ka ngwaga wa 2000. Bolengteng jwa gagwe kwa ntlong ya dikgosi e nnile phenyo e kgolo ya ditshwanelo tsa bo Mme mo borwa jwa Aferika.

Template:Infobox pageant titleholder Mpule Keneilwe Kwelagobe wa Gaborone, Botswana o ne a apesiwa korone ya Miss Universe ka Motsheganong ngwaga wa 1999 kwa Trinidad and Tobago. O sale a fiwa korone eo ka ngwaga wa 1999, Mpuleo sa tswa go tswewa tsia gape gape a tlhomphiwa go bo e le modiragatsi wa ditshwanelo tsa batho tsa botsogo tsa batho, bogolo jang mo ntweng ya gagwe ya mogare wa HIV/AIDS gape e le mmueledi wa banana le bomme go nna le thtu e e tseneletseng ya tsholo le diterelo tse dingwe.
Legale Rre Kgathi o ne a akgola dikole tse di dirileng sentle mo maduong a ngogola, a re ba itsolopanye go dira ka bonatla go feta fa ba dirileng teng.A re mme tse di saletseng kwa morago o kopa barutabana ba ba neelang tshwene marapo go dira natla ka gore metlha ga se ya maloba ka jaana go berekwa ka dielo.A re bone e le barutabana ba neetswe thuto e e ba sologetseng moelemo mo matshelong a bone mme le bone ke tshwanelo gore ba neele bana thuto e e tla a solegelang molemo bokamoso jwa bone.O bile a kopa banni ba metse e, gore fa ba na le mathata a a tlhokanang le thuso ya gagwe ga ba tshwanela go emela diphuthego tsa kgotla, a re ba ikopanye le ba ofisi ya gagwe, ya ga molaodi kana ya mogolwane wa khansele go kopa thuso.Modula setilo wa lekgotlana la kabo ditsha la Bobonong, Rre Morgan Makgasane a re ba dumalane gore gonne le koketso ya lefatshe kwa ba ka atolosetsang ditsha tsa masimo a batho ba motse wa Motlhabaneng teng.Rre Makgasane a re sebe sa phiri ke gore ba na le bothata ba gore batho bangwe bane ba ipeile masimo, a a reng a ka dira gore bangwe ba tlhaelelwe ke lefatshe.Modulasetilo a re ba setse ba segile ditsha tsa masimo a motse oo, dile masome a mararo mme ba tsweletse ka go sega, a re bothata jo bongwe ke gore lefatshe la bone le na le matlapa a mantsi le melapo mme se se bo dira gore lefatshe le ngotlege.Fela jaaka kwa metseng e mopalamente e tshwareng diphuthego kwa go yone, banni ba metse e ba supile matshwenyego mabapi le bogodu jwa loruo jo ba reng bo dirwa ke batho ba lefatshe la Zimbabwe.Banni ba motlhabaneng ba ne ba ngongoregela gore batlhoki ga ba thusiwe sentle le gore bana ba sekole ba ba tlhokang ba thusiwe go fitlhelela ba fetsa dithuto tsa bone gona le gore ba thusiwe go ema bale dingwaga dile 18.Mogolwane wa boipelego, Rre Sandy Molosiwa a re bana ba ba tsenang sekole ba thusiwa go fitlhelela ba fetsa dithuto tsa bone fa ba sekasekilwe go bonnwe letlhoko la bone.

Xakao ke motsana yo mo kgaolong ya bokone botlhaba jwa Botswana O bonwa gaufi le molelwane wa Namibia, fa noka ya Okavangoe tsenang teng mo Botswana Mo palo bathong ya ngwaga wa dikete tse pedi le bongwe dipalo tsa batho ba ba nnang mo motseng o dine di tsamaya ko seketeng le masome a mane le borobabongwe.
Rre Kgathi o boleletse banni gore ditlhabololo di tshwana ya go nna teng ga banka le marekisetso a Choppies mo kgaolong eno ke kgatelo pele ya go oka bagwebi go tla go bula dekgwebo mono.A re puso e tsere tshwetso ya go atolosa dikokelwana, e le maiteko a go atametsa batho ditlamelo tsa botsogo le go fokotsa mosuke kwa kokelong ya Bobonong.A re maikaelelo a puso ke gore batho ba metse ya Lentswe-le- Moriti, Motlhabaneng, le dipolasi e sobokwe gore ba bone ditlamelo tsa botsogo go balelwa ngaka kwa motseng wa Mathathane go na le go e latela kwa Bobonong.Le fa go ntse jalo, mothusa tona a re dikgwetlho di tshwana le go tlhagoga ga bolwetsi jwa tlhako le molomo, le kanamo ya mogare wa HIV, go thelesegela ga batswakwa mo lefatsheng leno ba se na tetla ke dilo dingwe tse di amang itsholelo le go kgoreletsa ditlhabololo.A re puso e tsere tshwetso ya go direla bagodi le bana-le-bogole dikarata tsa go supa gore ga ba duelele kalafi mo dikokelong tsa puso.O ne a ba itsese fa ditlhwatlhwa tsa phimolo dikeledi ya tshenyo ya diphologolo kwa masimo le kwa merakeng di okeditswe le dikotlhao tsa molao wa tsela di gagamaditswe.

Mababe ke motsana yo mo kgaolong ya bokone bophirima jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo bathong ya ngwaga wa 2001 dipalo di ne dile lekgolo le masome a matlhano le bosupa.

Kwelagobe wa borataro o ne a tsenelela dikgaisano tsa Miss World pageant (ka ngwaga wa 1997) mme ga a ka tswa sentle. E ne e le ene Mma lobopo wa Botswana gape e le ene lekgwarejwana la Botswana go tsenelela dikgaisano tsa Miss Universe pageant.

Tona wa dikgaolo, Rre Lebonaamang Mokalake o boletse gore o itse seemo sa letlhoko la metsi mo metseng ya kgaolo ya Boteti ka bontsi, bogolo jang kwa Mosu, Toromoja, le Xhumu. A re kgaolo potlana ya Boteti e tsaya metsi mo dienjeneng di le 21, mme tse dingwe tse tlhano ga di bereke ka ntlha ya go kabiwa ke motlhaba, go senyega, go kgotlelega ga metsi le gore metsi a mangwe a na le letswai le lentsi, ka jalo a ka se nowe. E ne e rile pele, tona a tlhalosa gore go botlhokwa gore lephata la gagwe le dire ditogamaano tsa nakwana le tsa nako e telele go itebaganya le seemo sa letlhoko la metsi.Rre Mokalake o tlhalositse gore ditogamaano tsa nakwana e ka nna go isetsa batho ba metse ya Xhumu le Toromoja metsi ka dikoloi mme ba metse ya Mmadikola le Mokoboxane bone ba a nwa metsi mo dienjeneng.

Okanaiseišene ya mofuta o e abela modiri mongwe le mongwe baokamedi ba ba bedi go tswa matsetsepelong a mabedi a a farologaneng. Leitsetsepelo le lengwe ke la tiriso "functional" mme le diragatsa gore mofuta mongwe le mongwe wa sekgoni/setswerre mo lefelo-bodirelong le thapisitswe/rupisitswe sentle, mme le lekanngwa ke mookamedi o e leng setswerre tota mo lekaleng leo. Leitsetsepelo lengwe ke la letlhakore la "executive" mme lona le dirisa dikgoni/ditswerre go leka go bona gore diprojeke di feditswe. Diprojeke di ka lokologantshwa ka dikungwa, didiko, mefuta ya bareki, kgotsa diskimi tse dingwe.
Lobatse ke toropo mo borwa botlhaba jwa Botswana,dikhilomitara di le masome a supa go tswa borwa jwa toropo kgolo Gaborone,mo twatswaneng e e yang bokone jwa Gaborone. lobatse o na le batho ba le dikete tse masome a mabedi le boferabongwe le makgolo a le masupa. The town is an administrative district, with a Town Council.Toropo ya kgaolo ya makgotla,katoropo ya khansele.

Naga e e bitswa "Aforika Borwa" ka gonne ke yone naga e le leng kwa tlase tlase borweng ba kontinente ya Aforika. Fa e ne e tlhamiwa, naga e ne e bitswa "Union of South Africa" ka sekgoga. Go tloga ka 1961, leina la naga la sekgoga ke "Repulic of South Africa". Ka seDutch, naga e ne e bitswa "Zuid-Afrika", mme ka 1983 leina lego le ne la tlosa mme gwa dirisa la Afrikaans la "Suid-Afrika". Go tloga ka 1994, Aforika Borwa e na le maina a le 11 a semmuso, lengwe le lengwe ka ngwe ya dipuo di le 11 tsa semmuso tsa Aforika Borwa.

Dijo ka bontsi di tswa mo dimeleng. Tse dingwe di tswa ka tlhamalalo mo dimeleng mme le diphologolo ke dijo ka gore di godisiwa ka go jesiwa dijo tse di tswang mo dimeleng. Dijo tsa losika loo mabele ke tsone gantsi e leng tse di jewang thatamme e bile di fang maatla lefatshe ka bophara go feta dijo tse dingwe tse di jetsweng. Mmidi, korong le raese ka mefuta yotlhe ya tsone di balelwa go masome a ferabobedi le bosupa mo lekgolongla dijo tse di tswang mo dimeleng mo lefatsheng. Bontsi jwa losika loo mabele le le lemiwang le jesiwa diruiwa.

Le fa go ntse jalo Kgosi Toto II o gakolotse babereki gore ba se ka ba itebala jaaka ba le mo mafelong a a farologaneng ba thusa setshaba, ba itse fa go le botlhokwa go itirela gore ba seka ba fetoga bakopi isago. O supile gore babereki ba nna lobaka ba sa direle kwa magaeng a bone, ka jalo go botlhokwa gore ba bule matlho mme ba dirise sebaka se ba se filweng jaaka ba nna mo mafelong ka go farologana go latedisa metlhala ya khumo. O kopile badirelapuso gore ba tlhabolole matshelo a bone mme ba lebalebe metswedi mengwe ya botshelo e e ka ba thusang morago ga go tlogela tiro, e seng go emela lemmenyana la phenshene fela.Le gale Kgosi Toto II a re ba tshwanetse ba ele tlhoko e se re gongwe ba inaakanya le tse di kgatlhanong le melao ya pereko mme tsa tsosa dikgotlhang. Kgosi Toto II o gakolotse bodiredi jwa maphata a isang ditirelo kwa morafeng gore ba itse botlhokwa jwa go nna ba buisana le setshaba fa go na le diphetogo dingwe mo tsamaisong ka jalo a ba rotloetsa go nna ba ikopanya le boeteledipele jwa motse e leng magosi le dikomiti tsa ditlhabololo go tshwara diphuthego.

Batho ba ba ne ba eteletswe pele ke kgosi Malema morago ga go nna le dikgogakgono le puso ya barongwa ba ga Mmamosadinyana e direla go tsweng Serowe.
Itsholelo ya Gauteng ke yone e nnileng le seabe mo go tsa madi, mosepele, matshikiyego le madirelo mo lefatsheng la Aforika Borwa go feta mafelo a mangwe. Ebile ke lefelo le e leng gore fa bakgwebi go tswa ko ntle ga Aforika ba feta ka lone ba tla batla go simolola dikgwebo mo Aforika. Lefa Gauteng e le toropo e nnye mo go tse boferabongwe mo Aferika Borwa, e tsaya 1.4% ya lefatshe mo Aforika Borwa - profense e ke nngwe ya mafelo a a oketsang GDP ya Aferika Borwa. Gauteng e dira 10% ya GDP ya Sub Saharan Afrika le 7% ya GDP ya Aforika.

Polokesego Bodiphatsa jwa go senya boimana bo laolwa ke tsela e boimana bo sentsweng ka teng, gore a bo dibelesegile kgotsa ga boa dibelesega. Lephatla la WHO le tlhalosa fa go senya boimana mo go sa babalesegang go dirwa ke batho ba ba sa rutegang mme ebile ba dirisa di tsompelo tse di borai thata. Go khutisa boimana mo mafatsheng aa tlhabologile go dibelsegile thata go fetisa go dibela ngwana ka nako ya pelegi . dintsho tse di bakwang ke go senyegelwa ke boimana di oketsega go ya ka lobaka lo motho wa mme a itshologetseng ka lone, di fokotsega morago ga sebaka sa dibeke dile masome a mabedi le bongwe. Go dirisa loaro la Vacuum aspiration mo dibekeng tsa ntlha tsa boimana ke ngwe tsela e e babalesegileng ka go bo go sena di kgoreletse tse di kalo. Melemo e thusa thata mo malatsing a le masome a mane le borobabobedi a ntlha a boimana go ya kwa go a masome a le boraro, lefa go na le kgonagalo e ntshi ya gore e palelwe ke go senya boimana mo go feletsang go baka tiriso ya loaro. Tiriso ya melemo e na le ditlhabi tse dintshi thata. Bodiphatsa jwa go ka tsenwa ke malwetsi a setlha kantlha ya tiriso ya melemo go senya boimana e ko tlase gona le fa o dirisa loaro,lemororo dintsho dile nne di nkele tsa diragala morago ga go 1.khutisa boiman ka go dirisa melemo Palo e e gatisiwang ngwaga le ngwaga ya dikgobalo le dintsho tse di bakwang ke go khutisa boimana mo go sa babalesegang e ka tshwara dikete kete tse di masome a mabedi, fa bontshi jwa tsone bo diragala mo mafatsheng a itsholelo e e kwa tlase. Molao o o tlhomamisitsweng mababi le go senya boimana o thusa thata mo go lwantsheng tshenyo boimana e e sa babalesegang.

Sheila Dinotshe Tlou ke moitsaanape wa Botswana mo bolwetseng jwa HIV/AIDS le mo botsogong jwa basadi, ga mmogo le mo dithutong tsa booki. O kile a nna tona wa botsogo ka ngwaga 2004 go fitlha ka ngwaga wa 2008.

Template:Unreferenced stub Template:Politics of Botswana Boipelo jwa Boipuso jwa lefatshe la Botswana (BIP) e ne e le boipelo wa sepolotiki mo Botswana jo bo saleng bo simolotse ka ngwaga wa 1964 go ya go fitlha ka ngwaga wa 1994.

Bashanka Enterprises ke nngwe ya mabentlele a magologolo mo Molapowabojang, e le bo le latelelwa ke a Moonyana, Ga Bushi, Square Deal gape le Value Stores "Choppies". Go nale katlametlo e ntsi bosigo e e akaretsang mafelo a go rekisiwang bojalwa,lefelo la itloso bodutu, Molapowabojang RecPark le le amogelang diopedi ka go farologana le tsone diopedi tsa kwa Aferika Borwa tota. Lefelo la itloso bodutu ke lengwe la mafelo a a itsegeng mo Botswana mo baetising ba masigo,bogolo jang banana.
O ka dirisa tsela ee tswang Francistown e ralala Selibe Phikwe kana ee tswang Gaborone e feta ka Palapye fa o ya Bobonong, ditsela tse ka bobedi di na le dikontere di kgaogana mo tseleng e kgolwane ya bokone borwa e e fetang go tsweng mo Ramokgwebana go ya Ramatlabama

Morago ga gore babusisi ba kholoni baMaisemane ba simolotse go tlhotlheletsa malapa go re a huduge go tloga Britthene go tla Kholoning ya Kapa ka ngwaga wa 1820, Ofisi ya Kholoni ya sekaseka lemorago la dikhwalifikheishene tsa bao ba kwadileng-lokwalokopo la go ka huduga. Ba tlhophile malapa a bao ba rutegileng, segolo setonna, go tlhoma bogone ba Maesemane mo Kapa Koloni. Morago ga go fitlha, batswadi ba ba ne ba bea thuto kwa setlhoeng. Mo nakong e yotlhe-yotlhe e, dikolo di le dintsi tsa sedumedi kwa botlhaba ba Kapa di amogetse ba ba Xhosa ba ba ikwadiseditseng tumelelo; morago ga bogare jwa sentshwari ya bolesomerobongwe, kwa Natala bontsi ba batho ba ba buang seNguni ba rometse bana ba bone kwa dikolong tsa dimishinari. Mmuso le o ne o ile wa duelela dithupiso tsa barutisi ba BaAforika jaaka seabe sa bone sa khampaini ya go sisitletsa sentshwaring yotlheyotlhe ya bolesomerobongwe.

Ntataago o tshwanetse a bo a bo a lailwe le go rutwa mabapi le dilo tseo kwa bogwera, mme kana dilo tseo ga di tlhole di dirisiwa, mme thuto kaga dilo tse ga e tlhole e ka bonwa. Ka moo ke tiro ya rona gore re dire sengwe mo boemong jwa yona.

E rile Tshipi ba maphata a kgaso le dikitsiso ba kgaolo ya Francistown ba abela lolwapa longwe kwa Mabesekwa dijo, dikobo le diaparo. Dilwana tseo, tse di akaretsang dijo tsa madi a a fetang P1 400, materase a le mabedi, dikobo tse pedi le diaparo, di lopile madi a a fetang P5 000. Fa a rolela boora-Oabile dimpho tseo, mogolwane wa lephata la kgaso, Rre Phenyo Butale o ne a tlhalosa fa dithoto tseo di rekilwe ka madi a a neng a kolekwa ke badiri fa e sale ngwaga o simologa.

Sethopha sa kgwele ya dinao ya Mogoditshane ke Mogoditshane_Fighters.Se kile sa tshameka le ditlhopha ka mefutla ya tsone mo Botswana mme gape se kile sa tshameka mo dikgaisanong tsa Mascom_Premier_League le ntswa se ile sa seke sa dira bontle le morago sa gogelwa ntle.Gompieno se tsamekela kwa dikgaisanong tse di kwa tlase mme di sala morago tsa Mascom Premier League.Mo bo leng teng jwa sone se santse se kile sa gapa dietsele di le mmalwa.
Mothusa tautona Lt Gen. Mompati Merafhe a re mananeo a konokono e bong la nyeletso lehuma le la tswakanyo ya itsholelo la (EDD) le mananeo a mangwe a le mokawana a dirile pharologanyo mo matshelong a Batswana ba le bantsi. Mothusa tautona o ne a rola molaetsa o mogolo kwa moletlong wa dijo tsa maitsebowa wa go keteka dingwaga tse di masome matlhano tsa phathi ya Domkrag ka Matlhatso.Mothusa tautona o ne a galaletsa tautona Lt Gen. Seretse Khama Ian Khama go bo a eteletse pele mananeo a go nna jalo, le ditsamaiso tse di akaretsang dintlha di le mmalwa tse di amang botshelo ja setshaba.Mothusa tautona o supile gape gore maitlamo a ga Tautona Khama a go direla Botswana ka boikanyego le tebelopele ke sekao sa se Batswana ba leng sone.Ka jalo a re Batswana ba kgona go thusa kgodiso ya itsholelo le go ikutlwa ba le bontlha bongwe ja yone.A re boeteledipele ja ga Tautona bo supa maitlamo a go fetola setshaba go nna se se tshwaraganelang maikarabelo, go neelana sebaka ga mmogo le go dira mmogo ka tshwaragano.Ka nako tsotlhe re tlaa tswelela re ntse re lebogela thata go bo o tse o tsweletse o direla phathi ya rona le setshaba ka matsetseleko a magolo, a e leng sekao sa boeteledipele ja gago ja tebelopele jo bo tiisang bontsi ja rona moko mo lefatsheng leno le kwa ntle, ga bolela Mothusa tautona.Ka fa ntlheng e nngwe Mothusa tautona o boletse gore e rile go tlhongwa ga lefatshe la Botswana ga simologa monaleseabe yo o botlhokwa mo mererong ya mafatshefatshe le kgaolo ya Borwa ja Afrika.

Kgang e e tlhomamisitswe ke moanamisa mafoko wa kompone eo Rre Spencer Moreri mo puisanong le lekalana la dikgang la BOPA ka Labotlhano. O buile jalo morago ga gore barati le barotloetsi ba kgwele ya dinao ba tshwenyege ka letlhoko la motlakase le le apereng lefatshe leno ka bophara. Go kgaoga mo ga motlakase ga go jese barati ba kgwele ya dinao diwelang ka ba tshoga gore e ka nna ya re ka nako ya gore ba bogele metshameko e mo thelebisheneng seemo sa kgaoga ya motlakase se bo se ise se tokafale.

Tsala ya me F., a o ko o tlhaloganye se. Ga ke leke go go tima monate, ke batla fela go boloka boitumelo jwa gago. Kana fa o kgetla dithunya tsa setlhare sa namune, ga o kitla o itse moutlwalo wa maungo a sona. Ka moo, fa ke go gakolola gore o se ka wa kgetla dithunya, ke dira jalo go go fa sengwe, eseng go se go amoga. Ka go rialo ke araba seane sa gago ka se sengwe se se reng: "Yo o ratang go ikhumisa go feta, oa khumanegisa.

A Aforika Borwa, lentsoe Coloureds ke sesupo merabe bakeng sa batho se hlahang ho yona merabe e tsoakiloeng ba neng ba rua leloko tsoang Europe, Asia le tse fapa-fapaneng Khoisan le Bantu merabe ya Aforika Borwa. Hase batho bohle ba Coloured bolella tšoanang morabe, 'me malapa a fapaneng le batho ba na le tse fapa-fapaneng ditshebetso tse fapaneng' meleng.

Di-temperature di tloga go 17° go ya go 31 °C (62° go ya go 88 °F) ka selemo, mme go tloga go 3° go ya go 21 °C (37° go ya go 70 °F) ka mariga. Pula mo ngwageng ena dimilimitara dile 360 (360 mm) (go lekana le 14 in), bontsi ba pula e bo na ka dikgwedi tsa selemo, magareng ga Diphalane le Moranang.
Kemedi ya Botswana kwa Washington, D.C. ke yone rephaboliki ya Botswana ya tlhomo botsalanyo kwa lefatsheng la United States of America. E bonwa kwa pateng ya 1531 New Hampshire, mo bokoni-bophirima jwa, Washington, D.C., kwa sedikong sa Dupont mo mabaping.

KwaZulu-Natal (KZN, kgotsa Natal) ke nngwe ya diprofense tse di robongwe tsa naga ya Aforika Borwa. Profense e e borwa-botlhaba ba naga ya Aforika Borwa, mme e na le lebopo le le telele la lewatle la Indian Ocean. Profense e e aroganya botara le diprofense di le tharo, gape le naga ya Mozambique, Swaziland, le Lesotho. Toropo-kgolo ya profense e ke Durban, e gape e tlaelegileng ka leina la Thekwini kgotsa eThekwini.

BDP e thailwe ke rre Seretse Khama, yo o akgolelwang go kgolo ya itsholelo le sepolotiki sa Botswana. Phathi e e thaetswe mo magaeng a setswana, ebile ka dinako dingwe e ne e tle e bidiwe "phathi ya kgosing"(go tewa Seretse Khama). Mo ditlhophong tsa bofelo, phathi e e ne e gapile masome a matlhano le boraro mo lekgolong(53.26%) a ditlhopho tse di tlwaelesegileng le ditilo dile masome amane(45) mo go tse masome a matlhano le bosupa(57). Ntlhopheng wa phathi ya Tomokoraga Ian Khama ke ene tautona wa Botswana gompieno.

Aforika Borwa, kgotsa Rephabuliki ya Aforika Borwa ka semmuso, ke naga e e kwa borweng ba Afroika. Lebopo la naga e le dikilomitara di ka nna 2,798, go tloga borwa ba lewatle la Atlantic le la India. Mme bokoneng gona naga e e bapile le naga ya Botswana, Namibia, le Zimbabwe. Go leba botlhaba gona, e bapile le naga ya Mozambique le Swaziland. Lesotho lona le akareditswe ke Aforika borwa matlhakoreng otlhe. Aforika Borwa ke naga ya bo 25 mo lefatsheng go ya ka bogolo ba lefatshe, mme ke naga ya bo 24 go ya ka palo ya batho. Aforika Borwa e na le batho ba ba ka nnang 54 million (2015).

Tumelo ya Islam mo Botswana go dumelwa fa e simolodisitswe ke Moporofita Muhammad Morongwa wa Modimo Allah. Batho ba tumelo e ba similotse go tla mo lefatsheng la Botswana ka dikgwebo bangwe go etela ba ditsala. Ka se palo ya bone e ne e oketsega mme bangwe ba bone ba felele ba tsere boagedi mono.Ba ne ba aga ntlo ya kobamelo ya bone gore phuthego ya bone e atlege. MaMuslim ke batho ba ba nang le tumelo ee kwa godimo mo go Allah ebile ga go motlhofo go fetola Modumedi go tsena mo tumelong e nngwe.

Kwa tlase ga Aforika Borwa ya Kgethololo, go ne go na le mafapha a thuto a a robedi a a neng a latela dikharikhulumo tse di farolaganeng, ebile di abelana ka dithutiso tsa seemo le boleng tse farologaneng. Se se akareditse mafapha go ya ka nagabophara go batho ba mmala, batho ba maIntia le ba batsho, lefapha la dikolo tse di ikemetseng, le mafapha a diphorobentshe a batho basweu mo go nngwe le nngwe ya diphorobentshe tse nne tsa mo malobeng. Dingwe tsa di madulo a batho (Bantustans) tse di neng di buseditswa morago mo go Aforika Borwa ka ngwaga wa 1994 le tsone di ne di na le mafapha a tsone a thuto.
Mothusa Ratoropo wa pele wa Jwaneng, Rre Moshe Gare a re toropo ya Jwaneng e gatetse pele mo ditlhabololong di tshwana le dikole, dikokelwana le mafelo a mnagwe a setshaba se bonang dithuso mo go one. A re dikole tsa Jwaneng tse dikgolwane di tsweletse ka go dira bontle fela thata. Rre Gare a re mo bogompienong, toropo ya Jwaneng e na le dikokelwana di le tharo nngwe ya tsone e le e e belegisang. A re dikokelwana tse ga di a itebaganyana le banni ba toropo eo fela, mme di thusa le ba metsana e e mabapi. O tlotlomaditse lefelo le le tlhokomelang bana la Mpule Kwelagobe Childrens Centre a re le thusa bana, sebe sa phiri ke gore le lenabwe ke kgwetlho ya tlhaelo ya ditsompelo, mme a gwetlha Batswana ka kakaretso go otlolola letsogo go thusa. A re go na le bana ba ba fetang masome a mabedi ba ba santseng ba letile go ya go nna teng mme ka ntata ya letlhoko ga go ise go kgonege. Tse dingwe ditlhabololo a re ke tse di tsisitsweng ke dikompone tsa Cut 8 tse di hirilweng ke moepo wa Debswana.A re dikompone tse di tlhamile mebereko e bile di tsisitse ditlhabololo.Rre Gare o supile fa nako ya boipuso e le sebaka se Batswana ba tshwanetseng go ikanoka ba lebe kwa ba go tswang le kwa ba go yang.

Fa godimo ga moo modulasetilo wa khansele potlana eo a re thuo ya dipodi kwa Mokungwane le yone e busa maduo, ka jaana mongwe wa barui o setse a rekisitse tse tlhano ka P500 nngwe le nngwe fa babangwe ba babedi ba santse ba tlaa rekisa.Le fa go ntse jalo a re ditiro tsedingwe tse pedi ga di ise di dire dipoelo mo kgaolong eo ka di santse di le disha thata."Tsa go loga, thuo ya dinotsi le masingwana a ka fa segotlong ga di ise di ntshe maduo a a bonalang ka di sale disha," a tlhalosa.Rre Ramogapi o bile a re go na le thulaganyo ya go dira dinnkgwana e e fatlhogang kwa Palapye, e maloko a yone ba tlaa rutuntshiwang kwa Gabane Pottery pele ga bokhutlo ja ngwaga ono wa madi.Fa godimo ga moo, a re go na le ditiro tse supa tse di tlaa nshediwang madi mo ngwageng o o tlang wa madi tse di akaretsang kapei ya borotho kwa Mokgware, Topisi, Matlhakola, Mogapinyana le Tamasane.Tsedingwe di akaretsa go loga le go roka kwa Lerala le Palapye.

•G oketsa palo ya baithuti ba ba simololang sekolo mo kgaolong ya Gantsi bogolo jang mo dithutong tsotlhe (go fitlha ka dithuto tse dikgolwane tsa lekwalo la boraro ) go fitlha selekanyo sa masome a bosupa mo lekgolong sa baithuti.

Ka letsatsi la 27 Moranang 1994, letsatsi la ditlhopho tsa mathomo tse di senang tlhophollo ka mmala, le kamogelo ya Constitution ya nakwana, tsotlhe diprofense le magae di ne tsa tloswa, mme diprofense tse robongwe, tse re di itseng kajeno, tsa tlhangwa.
Kompone ee tlhapilweng go aga boranyane jwa ditlhaeletsanyo tsa Nteletsa II kwa motseng wa Nswazwi e gakolotswe go itsolopanya go netefatsa gore tiro e ba e filweng e fela ka nako le ka madi aa dumalanweng.Kgakololo e e ntshitswe ke modulasetilo wa kompone ya ditlhaeletsanyo ya Botswana Telecommunications Cooperation, Rre Leonard Makwinja kwa tshimolodisong ya kgokelo ya megala ya Nteletsa II kwa motseng wa Nswazwi ka Labotlhano.Rre Makwinja o boleletse kompone eo gore goromente ga ana ditsompelo le fa ele nako ya go pepetletsa ditiro tsa ditlhabololo tse di sa lelang morago.O bile a kopa le kompome e e tlhapilweng go fa baagi bao bogakolodi gore ba ba tsenye legonnyana go netefatsa gore tiro eo e wela ka nako.O boletse fa ba na le tsholofelo ya gore e tla a re mo nakong e e dumalanweng ba bo ba boetse gape mo motseng wa Nswazwi, jaanong ba tla go bula semmuso tiro eo.

Makgotla otlhe a polotiki a a neng a tsere karolo mo ditlhophong tsa sechaba tsa ngwaga wa 2004 a ne a emela ditlhopho tsa bopalamente ka 2009: Lekgotla la Botswana Democratic Party (BDP), Botswana National Front (BNF) le Botswana Congress Party (BCP). Makgotla a mannye le one a ne a tsere karolo, le bontlhopheng ba ba neng ba ikemetse ka nosi ba le lesome le botlhano (mo dikgaolong tsa botlhophi di le lesome le boraro).

Kasane ke toropo ya mo Botswana,ee bapileng le kwa mafatsheng a le mane a Aferika a kopanelang teng ebong: Botswana, Namibia, Zambia le Zimbabwe. E kwa bokone botlhaba jwa lefatshe la Botswana kwa e okametseng bogare jwa kgaolwana ya Chobe . Palo ya batho ba Kasane e ne e le makgolokgolo a supa, makgolo a marataro le masome a mararo le borobabobedi mo palo bathong ya ngwaga wa 2001.

Didirisiwa tse dingwe di akaretsa segaba le setinkane. Segaba se tshwana thata le violin, ka go dirwa, mme se dirisa leseka le le lengwe le le hakisitsweng mo sebagabikeng. Fa setinkane sone se dirwa ka ditshipi tse difarologanyeng tse di se phaphathi mme di tshamekiwa jaaka keyboard.

Tibone o ithutetse dithut tsa gagwe kwa unibesithing ya Botswana, Lesotho le Swaziland. Moragonyana o ne a fiwa setlankana sa maemo a go tsweng boalogane jwa dithuto tsa mafatshefatshe tsa tshomarelo- madi le tsa go dira le molao wa mafatshefatshe kwa uniesithing ya Oxford. O ne a direla kwa lephateng la metse selegae le kwa maphata a tsa thomo ya mafatshe a sele pele ga a tsena mo maphateng a e seng a puso.O ne a nna mokaedi mogolo wa kompone ya Gaborone Delta.
Thuso ya poso mo Botswana e simologile ka ngwaga wa 1875, ka lekalana la ba London Missionary Society.Ka dingwaga tseo poso e ne e tsamaya makgatlho a mabedi go tswa kwa lefatsheng la Zimbabwe, toropong ya Bulawayo go ya kwa Mafikeng kwa eleng Aforika Borwa, go lemogiwa gore go ne go tsamaiwa ka maoto go isa poso mme ere nako e ntse e tsamaya, ga nna le kago ya seporo sa terena se se neng sa dirisiwa ntleng le go tsamaya ka maoto.Ka ngwaga wa 1990 BotswanaPost ene ya nna le dikoloi tse e ka di dirisang go romela makwalo le dithoto tsa batho. Lekalana le le neng le dirilwe ke ba London missionaries le simologile ka nako tsa Bechuanaland protectorate postral services.Erile ka nako ya Boipuso jwa lefatshe la Botswana ka ngwaga wa 1966 ka kgwedi ya lwetsi ale masome a mararo, lekalana le le ne la fiwa leina la Department of Posts and Telegraphs, ka nako eo go ne ga nna le ditshon tse di ntsi tse di akaretsang banka ya poso e e bidiwang Post Office Savings Bank.

Bogogobo, Bokspits, Bray, Gachibana, Khisa, Khuis, Khwawa, Kokotsha, Kolonkwane, Makopong, Maleshe, Maralaleng, Maubelo, Middlepits, Omaweneno, Phepheng (Draaihoek), Rapples Pan, Struizendam, Tshabong, Vaalhoek, Werda

Ka semolao DBE e kgobokanya/tlhopolola diema ka maphata a mabedi "bands" a bistwang (General Education and Training (GET)), e e akaretsang seema sa 0 go tlhakanya le diema tsa 1 go fitlha go sa 9, le Further Education and Training (FET), e e akaretsang diema tsa 10-12 gape le (non-higher education vocational training facilities).

Batho ba kgotla ya Ditlharapa kwa Bonwapitse ba re Kgosi Kebaletile Moilwa, jaanong a sutele ngwana wa bone mo setilong sa bogosi ka a setse a lekane go nna mo setilong sa gagwe.Batho ba Ditlharapa ba buile jalo mo phuthegong e ba neng ba e kopanetse le kgosi ya Mahalapye Rre Tsoebebe Segotsi, morago ga taelo e e neng e tswa kwa go ba bogosi kwa Serowe.Batho bao, ba ba neng ba akaretsa Rre Gojamang Koma, Rre Keikgopotse Raditse, Rre Selela Tshegang le Mme Leeme Tshegang, ba re e re ka Rre Tlotswana Tshegang, a lekane go tsaya bogosi jwa gagwe, ba kopa gore Rre Moilwa yo e ntseng e le kgosi ya Bonwapitse, a sute mo setilong.Batho rile e re ka ba tswa kgakala ba bua ka bogosi jwa bone, mme go se nko epe e tswang lemina, ke sone se ba neng ba isa kgang ya bone kwa Serowe kwa e rileng ba goroga teng ba kopana le mothusa motshwarelela bogosi jwa ga Mmangwato Kgosi Tlholego Seretse, yo a neng a laela gore e le ba lelwapa la bogosi kwa Bonwapitse ba kopane go tlhopha leina la motho yo e ka nnang kgosi ya bone.Ba re ditso di supa fa Rre Tlotswana Tshegang, e le ene a tshwanetsweng ke bogosi jwa Bonwapitse ka jaana rraagwe e bong Tshegang Setamere, a beilwe mo setilong sa bogosi jwa Bonwapitse ke Rre Sephekolo Tshukudu.